|  |  |  |
| --- | --- | --- |
| Tantárgy neve: Szakmódszertan elmélete | **Kódja: LMG\_ES116K3** | **Kreditszáma: 3** |
| A tanóra típusa[[1]](#footnote-1): szem és száma: 10 | | |
| A számonkérés módja (koll./gyj./egyéb[[2]](#footnote-2)): kollokvium | | |
| A tantárgy tantervi helye (hányadik félév)1 | | |
| Előtanulmányi feltételek *(ha vannak)*: | | |
| **Kompetenciák: 1, 2, 3, 5, 6, 7, 8**   * A tanulói személyiség fejlesztése * A tanulói csoportok, közösségek alakulásának segítése, fejlesztése * A pedagógiai folyamat tervezése * Az egész életen át tartó tanulást megalapozó kompetenciák fejlesztése * A tanulási folyamat szervezése és irányítása * A pedagógiai értékelés változatos eszközeinek alkalmazása * Szakmai együttműködés és kommunikáció   **Tudás:** Az Ember és társadalomismeret tanár legyen tájékozott a modern nevelési és oktatási elméletek területén, a kooperatív és interaktív pedagógiai módszerek használatában.  **Attitűdök/nézetek:**  Az Ember és társadalomismeret tanár legyen nyitott a tanulói személyiség fejlesztésére, az egyéni igényekre és képességekre.  **Képességek:** A hallgató legyen képes a tanulási folyamat szervezésére és irányítására, a változatos tanítási-tanulási formák kialakítására.  **Cél:**  A hallgatók legyenek képesek diákjaikban kiművelni az erkölcsi érzéket, a saját meggyőződés kifejezéséhez és a mások meggyőzéséhez és tiszteletéhez szükséges morális és intellektuális képességeket.  **Tartalom:**  Emberismeret, társadalomismeret, társadalmi ismeretek, állampolgári ismeretek; az interdiszciplinaritás kérdései. Kiemelt nevelési területek: állampolgári nevelés, multikulturális nevelés, médiapedagógia, környezeti nevelés, emberi kapcsolatok. A társadalom- és emberismeret tanításának története Európában és az Amerikai Egyesült Államokban és Magyarországon. Tantervi modellek, eltérő megközelítések. A jelenlegi hazai szabályozás: Nemzeti alaptanterv, kerettantervek, érettségi követelmények. A társadalom- és emberismerethez tartozó kompetenciák azonosítása és értelmezése. Tantervfejlesztési dilemmák, döntési pontok az Ember és társadalom műveltségi területen. A tantárgyi integráció lehetőségei. A tanár tervezőmunkája: tématerv és óravázlat készítése. Tankönyvek és más taneszközök.  A tanegység bevezet az alapvető fogalmak tanításának módszereibe. Ehhez segítséget nyújt a mindennapos élethelyzetek, döntési szituációk elemzése, az egyéni és csoportos anyaggyűjtés, esetelemzés, irodalmi és társadalomtudományi szövegek feldolgozása. A képzésben szerepet kapnak az irányított viták, szerepjátékok, amelyeknek célja a társadalmi konfliktusok és erkölcsi dilemmák felismerése és értelmezése. Részletesen áttekintjük az emberismeret és etika tanterveket, különösen a célok és problémák, a tárgy oktatásának feltételei, alapkövetelmények, helyi - és kerettantervek, fejlesztendő személyiségjegyek és értékorientációk tekintetében.  **Módszerek:**  A hallgató ismerje meg a korszerű pedagógiai módszereket: a frontális osztálymunkát, a kooperatív technikákat, a projekt-módszert, a differenciált csoportmunka és a vitairányítás módszerét.  **Követelmények, a tanegység teljesítésének feltételei:**  Szóbeli vizsga az előadás anyagából. | | |
| **Irodalom:**   1. Dörömbözi János: Erkölcsi alapismeretek, Nemzeti Tankönyvkiadó, Bp., 1998**.** 2. Hársing László: Az európai etikai gondolkodás, Bíbor Kiadó, Miskolc, 2001. 3. Bácskai Júlia: Magánélettan 1-2., Raabe Klett Kiadó, 1997. 4. Kamarás István: Erkölcstan (Tankönyv és szöveggyűjtemény, 11. évfolyam részére), Krónika Nova Kiadó, Bp., 2001. 5. Emberismeret és etika (szerkesztette: Beran Ferenc), Szent István Társulat, Bp., 2004. 6. Martin Buber: Én és Te, Európa Könyvkiadó, Bp., 1991. 7. Vajda Mihály: Ki játszik? Orpheus, 1992., 2-3. szám | | |
| **Tantárgy felelőse** (*név, beosztás, tud. fokozat*)**: Dr.Loboczky János, CsC habil főiskolai tanár** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr.Loboczky János, CsC habil főiskolai tanár** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)